ज्योत जलाई-मंत्र पढ़े, अाठ हजार रुपए खर्चे और महज 17 मिनट में हो गई शादी
भास्कर संवाददाता | झुंझुनूं
सुननेऔर पढ़ने में अजीब लग सकता है, लेकिन रविवार को जिले के नवलगढ़ इलाके के मैणास गांव में ऐसा कुछ हुआ जो लोगों को सादगी पूर्ण शादी करने के लिए प्रेरित कर सकता है। यहां रविवार को एक अनूठी शादी हुई। कोई ताम-झाम था और ही बैंडबाजे का शोर। कोई बड़ा शामियाना भी नहीं सजाया गया और ही बारात के लिए छत्तीस पकवान बनाए गए। सबसे बड़ी बात यह रही कि एक ज्योति जलाई गई, दूल्हा और दुल्हन ने अपने गुरु को प्रणाम किया, उन्होंने कुछ मंत्र पढ़े और 17 मिनट में शादी हो गई।
दरअसल, सुलताना के किसान दुलीचंद रविवार को अपने बेटे राधा मोहन की बारात लेकर मैणास के सुभाष चंद्र के यहां पहुंचे। दूल्हे के साथ महज दो दर्जन लोग ही बाराती के रूप में शामिल थे। यहां एक छोटे से शामियाने के नीचे जमीन पर ही बिछाई दरी और आसन पर दूल्हे को बैठाया गया। यहीं दुल्हन पंकज कुमारी को बैठाया गया। इस दौरान कबीर जी के चित्र के आगे दीप जलाया गया। कबीरपंथी संत रामपाल की आवाज में गाई गई अमृत वाणी का प्रसारण किया गया। बुहाना से आए कबीरपंथी भगत करण दास ने दूल्हा और दुल्हन के हाथ में धागा बांधा, दूल्हा-दुल्हन ने प्रणाम किया और विवाह हो गया।
अमृतवाणी सुनते बाराती घराती।
दिन में हुआ विवाह, बचा बिजली का खर्च
आयोजनमें भाग लेने आए सेना से सेवानिवृत्त राजेन्द्र दास ने बताया कि दोनों परिवार कबीरपंथी हैं। दोनों ने सादे तरीके से मामूली खर्च में विवाह करने का फैसला किया था। इस आयोजन में मात्र 8 हजार खर्च आया। दिन में होने से बिजली का खर्च बचा।
दहेजके रूप में एक रुपया भी नहीं लिया |दूल्हे राधामोहन के पिता दुलीचंद ने बताया कि लड़की को एक सामान्य ड्रेस में बहू के रूप में घर ले जा रहे हैं। दहेज के नाम पर एक रुपया भी नहीं लिया गया। ही गहने बनवाए गए। दुल्हन ने शगुन के तौर पर गले में जो हार ही पहना है।
पूरे आयोजन में आए मात्र 70 लोग
इसअनोखी शादी में दूल्हा, दुल्हन के परिवार जनों और इस शादी को देखने आए लोगों सहित मात्र 70 लोगों की भागीदारी रही। विवाह बहुत ही कम खर्च में हो गया। हरियाणा के धारू हेड़ा में एक शो रूम में काम करने वाले दूल्हे राधा मोहन ने बताया कि हमारा परिवार कबीर पंथ का अनुयायी है। दुल्हन का परिवार भी ऐसा ही मिल गया। हमारे पेरेंट्स ने जो तय किया, उससे हम प्रसन्न हैं।
कबीरपंथी राजेन्द्र दास ने बताया कि झुंझुनूं जिले में इस तरह की यह नौवीं शादी है। इससे पहले इसी तरह, मामूली खर्च और ताम-झाम के बिना आठ विवाह हो चुके हैं। कबीरपंथी परिवारों में इस तरह की शादियां अब होने लगी हैं। इसके पीछे यही बात है कि कम खर्च में दो परिवारों के बच्चों को परिणय सूत्र में बांधा जाए। शादी में होने वाले अनावश्यक खर्च से बचा जाए।
दूल्हन के पवित्र धागा बांधते गुरु।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva